[{"text_idx": "#000004", "text": "\u201cGalv an Tregont\u201d a c\u2019hallfemp ober dioutan\u0303 rak un tregont den bennak, brudet e Korsika, o deus kenskrivet ur galv, embannet d\u2019ar Merc\u2019her 25 a viz Gwengolo. \u201cMafia no\u0300 ; vita ie\u0300\u201d eo anv gwir ar c\u2019henstroll. Perak kement-se ? Fellout a ra dezho e tihunfe ar gevredigezh korsat a-enep d\u2019ar mafia korsat, gant ar spi e vodo miliadou\u0300 a dud en-dro dezho."}, {"text_idx": "#000008", "text": "Politikerien \u2019zo o deus embannet raktal o souten evel Gilles Simeoni, prezidant Kuzul Korsika hag ar c\u2019hannad broadelour Jean-Felix Acquaviva. Ar prezidant en deus kinniget e vefe aozet ur c\u2019hendiviz diwar-benn ar feulster e Korsika e-barzh ar breujou\u0300 er sizhuniou\u0300 a zeu."}]